
			כתב תביעה 

סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	791 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל והתובעת הגישה למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובעת הזכות לקבל פסק דין שלא בפניך. 












חלק 2: 

(1) בעלי הדין : 

1. התובעת, ילידת 09.04.1993, הייתה בכל הזמנים הרלבנטיים לתביעה זו הנוהגת ו/או המשתמשת ברכב הנושא מ״ר 38-125-39 (להלן:״הרכב״).

2. הנתבעת הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.

רצ"ב תעודת ביטוח חובה ותמונות הנזק והרכב המעורב מסומנים ״כנספח 1״.

(2) פירוט הסעד המבוקש באופן תמציתי: 
3. התובעת נפגעה בתאונת דרכים כהגדרתה בחוק הפיצויים לנפגעי תאונות דרכים. הנתבעת ביטחה את השימוש ברכב במועד בו אירעה התאונה בביטוח חובה ועל כן עותרת התובעת לפצותה בגין הנזקים שנגרמו לה בתאונה.  

4. מחמת מגבלותיה הנובעות מהתאונה, התקשתה ומתקשה התובעת בביצוע עבודתה, נאלצה לצמצם את היקפה, נזקקת להפוגות ממושכות במהלכה ונגרמו לה הפסדי שכר.

5. התובעת מוגבלת מאז התאונה בביצוע פעולות יומיומיות שונות ובניהול משק ביתה, היא נזקקת לעזרת הזולת ותמשיך להיזקק לה גם בעתיד. 

6. עקב מגבלותיה הנובעות מהתאונה נזקקת התובעת לשימוש מוגבר במוניות, ולהסעות מיוחדות, ותיזקק לכך גם בעתיד. 

(3) תמצית העובדות הנחוצות לביסוסה של עילת התביעה ומתי נולדה: 

7. בתאריך 1.9.23 בשעה 00:00, או בסמוך לכך, במחלף גנות לכיוון תל אביב, היה הרכב אשר היה נהוג ע"י התובעת מעורב בתאונה עם מספר רכבים והתובעת נפגעה ונחבלה בגופה (להלן: "התאונה").

8. לאחר התאונה פנתה התובעת לקבלת טיפול רפואי במרכז הרפואי איכילוב בתל אביב, שם אובחנו חבלות באגן ובגב התחתון, חבלת ראש וחבלות יבשות בכל חלקי גופה, התובעת נשלחה לבדיקות דימות בעמ"ש מותני. לאחר קבלת טיפול רפואי ראשוני ושלילת שברים שוחררה התובעת לביתו בהמלצה להמשך מעקב רפואי, נטילת משככי כאבים ומנוחה.

9. התובעת אשר המשיכה לסבול מהחמרה בכאבים והגבלה בתנועות הצוואר, הגב והאגן, כולל קושי בעמידה והליכה, טופלה במסגרת קופת החולים והוחלט להפנותה לסדרת בדיקות CT ורנטגן לכל אורך עמוד השדרה אשר הדגימו מספר בלטי דיסק בעמוד שדרה צווארי וגבי, היא הונחתה ליטול טיפול תרופתי לשיכוך כאב, ביצוע טיפולי פיזיותרפיה והופנתה לבדיקה אצל מומחה לרפואה פיזיקלית (ראומטולוגיה).

10. התובעת, אשר עובר לתאונה אובחנה כסובלת מפיברומיאלגיה, החלה לסבול מהחמרה משמעותית בעקבות התאונה ותוצאותיה, החמרה אשר התבטאה בכאבים במפרקים ועצמות רכות, כאבים לכל אורך הגב אשר הקרינו לגפיים עליונות ותחתונות, מלווה בעייפות כרונית, קשיי שינה והגבלה בטווחי יישור וכיפוף הגב והאגן. המומחה אשר טיפל בה המליץ להפנותה להמשך טיפול במרפאת כאב, מעקב אצל רופא אורתופד, טיפול ברפואה משלימה והמשך טיפול תרופתי.

11. חרף הטיפולים השונים ונטילת תרופות אשר כללו ציפלקס וקנביס רפואי, המשיכה התובעת לסבול מכאבי צוואר וגב אשר הקרינו לאזורים נוספים בגוף, כאב מעיר משינה ופוגע בתפקוד היום יומי עם קושי ניכר בתפקוד וצורך בעזרה ושימוש בעזרי הליכה בעת התקפות כאב.

12. בצר לה, נאלצה התובעת להתאשפז במרפאת כאב בבית החולים "אסותא" בראשון לציון, לצורך ביצוע הזרקות לשיכוך כאב, טיפולים נוספים, טיפול משלים, פיזיוטרפיה , הידרוטרפיה ,הזרקות תוך ורידיות

13. בדיקת MRI שביצעה וכוונה לעמוד השדרה המותני הדגימה בלטי דיסק בגובה 3L-1L ופריצת דיסק בגובה 1S-5L.

14. התובעת ביצעה סדרת טיפולי פיזיותרפיה ורפואה משלימה אינטנסיביים, אולם נותרה היא עם הגבלה בתנועות הצוואר והגב וכאבים בשכמות עם הקרנה לגב ולרגל, בנוסף לכאבי ראש, סחרחורות, בחילות ומקושי בביצוע פעולות יומיומיות והוחלט להפנותה להמשך מעקב וביצוע טיפולים נוספים לצד נטילת תרופות לשיכוך כאב, לרבות צורך בטיפול במסגרת מרפאות כאב.


רצ"ב תעודות רפואיות מסומנות, "כנספח 2".

15. מאז התאונה סובלת התובעת מכאבים והגבלה בתנועות הצוואר, הגב והאגן מהקרנת הכאבים לגפיים, מכאבי ראש וסחרחורות, מקושי בישיבה, עמידה והליכה ממושכות, מקושי בכיפוף והרמה, קושי בהטיה וצידוד, ממצב נפשי ירוד, דכאון, חרדה, עייפות כרונית, קשיי הירדמות ושינה, צורך בשימוש ונטילת משככי כאבים והטיפולים בה צפויים להימשך גם בעתיד. 

16. התובעת, אשר עובר לתאונה עבדה , נפלטה משוק העבודה, עבודה הכרוכה מעצם טיבה וטבעה בישיבה ממושכת וריכוז, מתקשה מאז התאונה ומחמת תוצאותיה בביצוע עבודתה, נאלצה לצמצמם את היקפה, נזקקת להפוגות ממושכות במהלכה ונגרמו לה הפסדי שכר.	Comment by eitanfel2: עזבה כבר לפני, יש הכשרה?


17. מאז התאונה ומחמת תוצאותיה מתקשה התובעת בניהול משק ביתה, נזקקת לעזרת הזולת ותיזקק לה גם בעתיד.

18. עקב מגבלותיה הנובעות מהתאונה, בשים לב לקושי בהליכה ולמגבלותיה נזקקת התובעת לשימוש מוגבר במוניות, ולהסעות מיוחדות ותיזקק לכך גם בעתיד. 

חלק 3 
(4) פירוט העובדות המקנות סמכות לבית המשפט 

19. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.
20. להלן פירוט נזקי התובעת:
1. נזק מיוחד:  
(1)  פגיעה בכושר ההשתכרות בעבר –			          115,000 ₪ 
(2)  עזרת הזולת בעבר –	           				              28,000 ₪  
(3)  הוצאות רפואיות ונסיעות לטיפולים בעבר –	          13,720 ₪ 
(4)  הסעות מיוחדות ושימוש מוגבר במוניות בעבר -            7,550 ₪

2. נזק כללי:

כב' בית המשפט מתבקש לפסוק לתובעת פיצוי הולם בגין נזקיה, בין היתר, בראשי הנזק הבאים:
1. הפסדי השתכרותה בעתיד, על-פי מידת מוגבלותה התפקודית של התובעת, או לחילופין, בהתאם לשיעור נכותה הרפואית, לרבות הפסדים בתקופת  הפנסיה.
1.  עזרת הזולת בעתיד.
1.  הוצאות רפואיות ופארה רפואיות ונסיעות לטיפולים בעתיד. 	
1. פיצוי בגין נזקיה הלא ממוניים של התובעת. 

21. הנתבעת  חייבת לפצות את התובעת בהיותה מבטחת השימוש ברכב במועד התאונה.

אשר על כן, מתבקש כב' ביהמ"ש להזמין את הנתבעת לדין ולחייבה לפצות את התובעת כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	

                                                                                          ______________
						              אריאל פרייברג, עו"ד
								          ב"כ התובעת     

